tomron87/hebrew-wikipedia-sentences-corpus huggingface dataset:
בעזרת ידידיה העכברים והציפורים, היא מתקנת ותופרת מחדש את שמלת המסיבות הישנה של אמה כדי שתוכל ללכת לנשף המלכותי.
למרות זאת - אחיותיה החורגות מרטשות את השמלה ומשאירות את סינדרלה שבורת לב מכך שחלומה ללכת לנשף לעולם לא יתגשם.
הפיה הסנדקית שלה מופיעה והופכת את שמלתה של סינדרלה לשמלת כסף מפוארת ונוצצת, יחד עם סנדלי זכוכית.
בתחילת הסרט סינדרלה עובדת כמשרתת בבית שלה עבור אמה החורגת, ליידי טרמיין ושתי אחיותיה החורגות, אנסטסיה ודריזלה.
החברים היחידים שלה הם הציפורים והעכברים החיים גם באחוזה, כולל גאס וג'אק, כלב המחמד שלה ברונו וסוסו של אביה, מייג'ור.
היא מכינה ארוחת בוקר לבעלי החיים ולמשפחתה החורגת לפני שהיא מתחילה במטלות הקבועות שלה.
הזמנה לנשף מגיעה וסינדרלה רוצה להשתתף.
אמה החורגת אומרת לה שהיא תוכל לבוא בתנאי שתסיים את מטלותיה ותמצא משהו מתאים ללבוש.
סינדרלה מגלה את שמלת המסיבות הישנה של אמה שנפטרה ומקווה לתקן אותה כדי להפוך אותה למודרנית יותר, אך היא עסוקה מכדי לעשות זאת.
בינתיים, כשהעכברים רואים את אחיותיה החורגות של סינדרלה משליכות את תכשיטיהן הישנים, ג'אק וגאס נאלצים לאסוף אותם בשקט.
העכברים משתמשים בפריטים שאספו כדי לתקן את השמלה.
מאוחר יותר, סינדרלה חוששת שלא תסיים לעבוד בזמן ולא תוכל להשתתף בנשף, אך חבריה חושפים את השמלה החדשה.
היא יורדת במדרגות בדיוק בזמן, אך אחיותיה החורגות מזהות את הפריטים שהושלכו ומאשימות אותה בגניבת תכשיטיהן.
הן קורעות את השמלה לגזרים ומשאירות את סינדרלה לבדה.
הפיה הסנדקית מגשימה את חלומותיה והופכת את שמלתה הקרועה לשמלת כסף מנצנצת ויפה.
לפני שסינדרלה עוזבת, הפיה מזהירה אותה שהכישוף יפוג בחצות.
בנשף סינדרלה רוקדת עם הנסיך והם מיד מתאהבים זה בזה.
כשהשעה חצות מתקרבת, היא ממהרת לעזוב, בתקווה למנוע מהכישוף לפוג כשהיא עדיין בנשף, מה שעלול לגרום לה להיתפס על ידי אמה החורגת או אחיותיה החורגות.
בגלל החיפזון היא מאבדת את אחת מנעלי הזכוכית שלה על גרם המדרגות, אך לא מצליחה להחזיר אותו.
הכישוף נשבר וסינדרלה שוב לובדת את השמלה הקרועה שלה.
היא נזכרת בריקוד שלה עם הנסיך ומודה לפיה על כל מה שעשתה למענה.
למחרת, הנסיך מודיע שהוא יתחתן עם העלמה שכף הרגל שלה תיכנס לנעל הזכוכית.
ליידי טרמיין שומעת את סינדרלה מזמזמת את אותו השיר שהתנגן בנשף ומגלה כי סינדרלה הייתה הנערה שהנסיך התאהב בה.
סינדרלה ננעלת במגדל על ידי אמה החורגת, שמסרבת לתת לה את ההזדמנות למדוד את הנעל, אך חבריה בעלי החיים עוזרים לה לברוח.
היא ממהרת למטה לנסות את נעל הזכוכית בידיעה כי נעל הבית תתאים לה, ליידי טרמיין גורמת לכך שהנעל תיפול ותתנפץ.
סינדרלה מגלה שהיא שמרה על הנעל השנייה.
היא מודדת את הנעל, והיא מתאימה באופן מושלם.
היא והנסיך מתחתנים זמן קצר לאחר מכן.
סרט 2 (סינדרלה 2: החלומות מתגשמים)
גאס וג'אק, בעזרת העכברים האחרים והפיה הסנדקית, יוצאים להכין ספר חדש שיספר את המתרחש לאחר סיום הסרט הקודם באמצעות שלושה סיפורים קצרים.
בסיפור הראשון סינדרלה והנסיך חוזרים הביתה ומסיבה מתחילה זמן קצר לאחר מכן.
בסיפור השני, סינדרלה עובדת על תכנון פסטיבל.
ג'אק הפך לאדם בשם סר יו.
ובסיפור השלישי, סינדרלה עוזרת לאחותה החורגת אנסטסיה להתחבר עם האופה, אף על פי שאמה החורגת ליידי טרמיין אסרה זאת.
לקראת סוף הסרט היא קוראת את הספר שהעכברים עשו לה.
סרט 3 (סינדרלה 3: אהבת אמת / טוויסט בזמן)
בסינדרלה 3: אהבת אמת, המוסר, האופטימיות והמסירות של סינדרלה עומדים למבחן, כאשר היא מאבדת את חייה המאושרים בשל כישוף שעשתה ליידי טרמיין ונאלצת לפעול כדי להשיב אותם ואת מערכת היחסים שלה עם הנסיך.
במהלך אירועים אלה מוצגת סינדרלה ערמומית, חכמה ועקשנית המתנגדת לאלה המדכאים אותה.
בלי שום קסם, בעודה נאלצת לסמוך אך ורק על האינטליגנציה והאומץ שלה, סינדרלה מצליחה להביס את אמה החורגת, לתקן את מערכת היחסים שלה עם אנסטסיה ולשמור על חיי האושר הראויים לה, ולהוכיח גם את עצמאותה וגם את כוח הרצון העז שלה.
הנסיכה סופיה הראשונה: היה הייתה נסיכה
סינדרלה מופיעה בסרט הפיילוט של סדרת הטלוויזיה "הנסיכה סופיה הראשונה", שם היא עוזרת לסופיה להתיידד עם אמבר, אחותה החורגת.
סרט 4 (גרסת לייב אקשן סינדרלה)
לילי ג'יימס מגלמת את הדמות, בשם אלה, בגרסת הלייב אקשן של דיסני משנת 2015. כמו בסרט המקורי, אביה נישא בשנית לאחר מות אמה, אך לאחר שנפטר היא הופכת למשרתת של אמה החורגת ליידי טרמיין ושתי אחיותיה החורגות, אנסטסיה ודריזלה.
הן נותנות לה את הכינוי "סינדרלה" כשבבוקר אחד היא מתעוררת עם פיח על הפנים לאחר שישנה ליד האח בלילה הקודם.
בשונה מהסרט המקורי, לעומת זאת, היא פוגשת את הנסיך (בשם קיט) לפני הנשף בזמן שהיא ביער.
סינוב סבאבו (בנורווגית: Synnøve Svabø; נולדה ב-22 בספטמבר 1968) היא מנחת טלוויזיה נורווגית.
סבאבו במחוז מרה ורומסדל, היא למדה עיתונאות במוסד באקדמאי "Høgskulen i Volda" ולאחר מכן החלה לעבוד ב-NRK.
בין 1993–1994 הייתה מבין המגישים של תוכנית הנוער "U", ב-1998 הייתה מועמדת לפרס בטקס פרסי הטלוויזיה הנורווגי "Gullruten", ב-1999 דיבבה במשחק הווידאו "The Longest Journey".
ב-2001 הגישה את תוכנית הבידור "Synnøves duell", ב-2003 הופיעה בסרט הקומדייה "Buddy" בבימויו של מורטן טילדום.
ב-2006 ו-2007 הנחתה את תחרות המלודי גרנד פרי, ב-2007 הגישה את תוצאות הניקוד של נורווגיה באירוויזיון, ב-2009 נתנה פרשנות לאירוויזיון עבור הטלוויזיה הנורווגית.
סינואורניתומימוס (שם מדעי: Sinornithomimus; מילולית: "מחקה עוף סיני") הוא סוג של דינוזאור מהיר ממשפחת האורניתומימיים שחי בסין במשך הקרטיקון העליון שלפני 92 מיליון שנה מזמננו.
הסוג תואר למדע ב-2003 בידי החוקרים יושיטסוגו קובאיאשי (Yoshitsugu Kobayashi) ולו ג'ונצ'נג (Lü Junchang).
הדינוזאור התגלה לראשונה בתצורות אולנשאי שבמונגוליה הפנימית, צפון סין בידי משלחת של החוקר הסיני דונג ג'ה-מינג.
במשלחת התגלו ממצאים של שלושה בוגרים ועוד 11 צעירים שנקברו בשכבת חרסית.
ככל הנראה הם טבעו בבוץ של נהר קדום שהתייבש בהמשך.
ממצאים נוספים התגלו ב-2001 לא רחוק משם.
הסינואורניתומימוס היה אורניתומימי בינוני באורך של 2.5 מטרים ומשקל מוערך של 91 ק"ג.
הוא היה בעל רגליים חזקות שעזרו לו לרוץ במהירות מטורפיו וככל הנראה הוא היה מכוסה נוצות.
מקורו היה חסר שיניים והוא היה אוכל כל.
ישנם חוקרים שרואים בו סוג פרימיטיבי שהשתיך לקבוצה דמויי-אורניתומימיים והיה קרוב של ההרפימימוס.
אחרים רואים בו קרוב יותר לארכיאורניתומימוס והאורניתומימוס מאמריקה הצפונית.
סינדרלה (באיטלקית: La Cenerentola בעברית: לכלוכית), היא אופרה בת שתי מערכות מאת ג'ואקינו רוסיני.
הלברית של האופרה נכתבה על ידי יאקופו פרטי (Jacopo Ferretti) על סמך הסיפור בעל אותו השם.
הבכורה של האופרה התקיימה ב-25 בינואר 1817 בתיאטרון ואלה (Teatro Valle) ברומא.
אף על פי שרוסיני "השאיל" הרבה מהאופרה הקודמת שלו, "העיתון" (La gazzetta), בשל בשלות הקומפוזיציה, סינדרלה היא אחת מיצירותיו הידועות והפופולריות ביותר של רוסיני מייד אחרי הספר מסביליה.
דמות קול אנג'לינה, ה"סינדרלה" אלט או מצו סופרן הנסיך רמירו טֶנוֹר דנדיני, משרת הנסיך בָּרִיטוֹן אלידורו, המחנך של הנסיך בַּס דון מניפיקו, אביה החורג של אנג'לינה בַּס קלורינדה, בתו של דון מניפיקו סוֹפּרָן טיסבהֶ, בתו של דון מניפיקו מצו סופרן אנשי חצר.
ג'ואקינו רוסיני הבטיח כבר באביב 1816 לפייטרו קרטוני, מנהל תיאטרון ואלה ברומא, שיכתוב אופרה חדשה בשבילו לעונה שתחל בסוף דצמבר 1816. האופרה החדשה, סינדרלה, הושלמה באיחור של חודש, אף על פי שרוסיני כתב את היצירה בקצב המדהים הרגיל שלו.
הלברית נכתבה על ידי יאקופו פרטי כאמור, תוך הסתמכות על עיבודים של אותה העת בנוסף לסיפור הידוע (לדוגמה: Agatina, o la virtù premiata של סטפנו פאווזי וה-Cendrillon של ניקולא איזואר).
רוסיני קבע שיש להתעלם מכל האלמנטים הפנטסטיים בעלילה.
בהצגת הבכורה ב-25 בינואר 1817 היצירה נכשלה, אך רוסיני חזה וניבא את הצלחתה המאוחרת של היצירה: "עוד לפני סוף העונה תהיה האופרה הפופולרית ברומא, שנה לאחר מכן ברחבי איטליה, ובתוך שנתיים בצרפת.
סוכני אופרות, ואפילו יותר מכך, זמרות אופרה תתחרינה על התפקיד הזה." האופרה הפכה לפופולרית באמת, בתקופה מסוימת עלתה תהילתה אפילו על "הספר מסביליה".
מאוחר יותר היא נעלמה מהרפרטואר של בתי האופרה (לפי האמירה של חלקם עקב קשיי ליהוק), אך הרנסאנס שלה הגיעה בסוף המאה ה-20 : מספר הקלטות שלה הוכנו וכיום היא האופרה מספר ה-11 המושמעת ביותר בארצות הברית.
זמן: המחצית השנייה של המאה ה-18
לדון מניפיקו יש שתי בנות, קלורינדה וטיסבה ובת חורגת, אנג'לינה, שזוכה ללעג ולשם סינדרלה (לכלוכית) כי היא מוחזקת בתור משרתת.
מניפיקו, שהתרושש לחלוטין, חולם על חתנים עשירים עבור בנותיו.
הנסיך רמירו מחפש רעייה ושולח את המחנך שלו, אלידורו, לחפש לו כלה (למעשה לביקור הנערות אצל משפחתן לבחירתן ככלה.
בביקור שעשויה הייתה לקחת בה גם הנערה עצמה, על מנת לברר את מצבה הכלכלי ותנאי חייה).
אלירודו, לבוש כמו קבצן, מעמיד את בנותיו של מניפיקו במבחן, אבל מוצא חן בעיניו רק סינדרלה.
כמחופש מבקר גם הנסיך בביתו של מניפיקו, שם הוא מתאהב מיד באנג'לינה, בעוד שתי האחיות מקיפות בהערצה את דנדיני, משרת הנסיך, שהולבש בבגדי הנסיך.
רמירו שולח הזמנה לנשף, אבל מניפיקו אוסר על סינדרלה ללכת לחגיגה.
לאחר שהמשפחה עוזבת את הבית לנשף, אלידורו מגיע ומעניק במתנה שמלה מדהימה לנערה שנשארה בבית ולוקח אותה לנשף.
בנותיו של דון מניפיקו צוהלות על כך שהצליחו לכבוש את ליבו של הנסיך, אך דנדיני הופך בחזרה למשרת.
בינתיים, הנסיך רמירו מביע את אהבתו לסינדרלה שהגיעה בינתיים לנשף.
הנערה נותנת לנסיך צמיד: "אם אתה באמת אוהב אותי, מצא את בן הזוג של הצמיד".
דנדיני מגלה את האמת למניפיקו ולבנותיו, שחוזרים הביתה בתסכול וברוגז.
רמירו, כעת בתלבושת נסיך, מבקר בביתו של מניפיקו, שם הוא מוצא את בן הזוג השני של צמיד סינדרלה ומתחתן עם הנערה.
הבנות המתוסכלות ואביהן מקללים את הנסיך ואת אנג'לינה.
הנסיך רוצה להעניש אותם, אך סינדרלה מבקשת רחמים עבורם.
Una volta c'era un re - השיר של אנג'לינה (מערכה ראשונה, מערכה שנייה)
Miei Rampolli Femminini - הקוואטינה של דון מניפיקו (מערכה ראשונה)
Come un ape nei giorni d'aprile - הקוואטינה של דנדיני (מערכה ראשונה)
Si, ritrovarla io giuro - אריה של רמירו (מערכה שנייה)
Questo è un nodo avvilupato - סקסטט, כלומר קטע-שירה לשישה סולנים (מערכה שנייה)
Non piu mesta - הרונדו של אנג'לינה (מערכה שנייה)
קוואטינה הוא מונח מוזיקלי, שפירושו במקור שיר קצר בעל אופי פשוט.
הפרטיטורה של רוסיני קובעת את הכלים הבאים:
2 חלילים (כולל פיקולו), 2 אבובים, 2 קלרינטים, 2 בסונים
2 קרניים, 2 חצוצרות, 3 טרומבונים
פסנתר (וכן צ'לו או קונטרבס)
סינהלים (בסינהלית: සිංහල ජනතාව, תעתיק: "סינהאלה ג'נאתאווה") הם קבוצה אתנו-לשונית ילידית לאי סרי לנקה.
הם הקבוצה האתנית הגדולה ביותר בסרי לנקה, המהווה כ-75% מאוכלוסיית סרי לנקה ומונה יותר מ-16.4 מיליון תושבים.
הסינהלים מדברים סינהלית, שפה הודו-ארית מבודדת.
הסינהלים הם בעיקר בודהיסטים מזרם הטהרוואדה, אם כי מיעוט משמעותי מהסינהלים משתייכים לזרמים של הנצרות ודתות אחרות.
מאז 1815, הסינהלים חולקו באופן כללי לשתי תת-קבוצות: הסינהלים שבאזורים ההרריים המרכזיים, והסינהלים של אזורי החוף.
אף על פי ששתי הקבוצות מדברות באותה שפה, הן נבדלות מכיוון שהן מקיימות מנהגים תרבותיים שונים.
על פי ה, כרוניקה בפאלי שנערכה על ידי נזירים בודהיסטים מהמנזר בסרי לנקה, מוצאם של הסינהלים ממתיישבים שהיגרו לאי בסביבות 543 לפני הספירה, מממלכת האגדית בראשות הנסיך ויג'איה, שהתערבבו מאוחר יותר עם מתיישבים מ.
אנליזות גנטיות מצאו זיקה גנטית בין האוכלוסיות הסינהליות והדרום הודיות, כמו גם קישורים לאוכלוסיות הודיות אחרות כמו ה.
יש כמה הסברים למילה סינהאלה.
סינהאלה עשויה להיחשב כשילוב של "סינהה" (සිංහ), מילולית "אריה", ו"לה" (ල), עבור "הורג" או "הנוטל", ומכאן שמשמעותה של סינהאלה היא "קוטל אריות".
סיפור גזירת המילה סינהאלה מסופר ב, ומאמינים שהיא מהווה התייחסות לאגדה המכוננת של סרי לנקה; האי נכבש על ידי צאצא של , שאומרים שהרג את אביו שהיה אריה.
על פי האגדה, הנסיכה סופאדווי מ נחטפה על ידי אריה, איתו ילדה אז בת בשם סינהסיוואלי, ובן, .
על מקורם של הסינהלים כתוב במהאוואמסה: "בכל אמצעי; המלך סיהא באהו הרג את ה'סיהה' (אריה), מאותו הישג נקראים בניו וצאצאיו 'סיהאלה' (קוטלי האריות)".
לפי תיאור זה, סרי לנקה נכבשה ויושבה על ידי צאצאיו ולכן גם נקשרה ל"סינהלים".
המלך הראשון של סרי לנקה, הנסיך ויג'איה, היה בנו של סינהאבאהו, שליט ממלכת האגדית.
גרסאות מסוימות טוענות כי ויג'איה היה נכדו של סינהאבאהו.
על פי המהאוואמסה ומקורות היסטוריים אחרים, המלך ויג'איה הגיע לאי טמבאפאני (סרי לנקה) והוליד את הסינהלים.
סיפור הגעתו של הנסיך ויג'איה לסרי לנקה ומוצאו של העם הסינהלי מתואר גם במערות אג'אנטה, בציור קיר של מערה מספר 17.
אגדה אחרת על מוצאם של הסינהלים היא שייתכן שצאצאיו של סינהאבאהו נקראו "סינהה" או אריות, או משום שהם צאצאי אריות או משום שהיו אמיצים כמו אריה, אבל אלה שכבשו והתיישבו בסרי לנקה נקראו סינהאלה פשוט כנגזרת של "סינהה" ל"אנשי האריה".
כמו כן, הארצות שבהן התיישבו נקראו "סינהאלאייה" או "סינהאלה" (האזור ההררי של סרי לנקה), או "סינהאלה דוויפה", ולשפה שבה דיברו "סינהאלה" או "סינהאלה-בהאשה".
ההיסטוריה המתועדת המוקדמת של הסינהלים מתועדת בשני מסמכים, ה, הכתובה בפאלי בסביבות המאה הרביעית לספירה, וה המאוחרת יותר (הקטע הראשון חובר כנראה במאה ה-13 לספירה על ידי הנזיר הבודהיסטי דהאמאקיטי).
אלו הם מקורות עתיקים המכסים את תולדותיהן של הממלכות הסינהליות העתיקות החזקות של אנוראדאפורה ופולונארווה שנמשכו 1500 שנה.
המהאוואמסה מתארת את קיומם של שדות של אורז ומאגרי מים, המעידים על מפותחת.
על פי המהאוואמסה, הנסיך ויג'איה ו-700 חסידיו עזבו את , נחתו על האי באתר שלדעת היסטוריונים נמצא במחוז פוטלאם, דרומית ל של ימינו, והקימו את ממלכת טמבאפאני.
מתועד כי ויג'איה נחת ביום הפארינירוונה של הבודהה.
ויג'איה תבע את טמבאפאני כבירתו ועד מהרה כל האי היה קרוי בשם זה.
טמבאפאני היה מיושב ונשלט במקור על ידי יאקשים עם בירתם בסיריסאוואתו ומלכתם קובני.
לפי פרשנות סאמיוטה היה גודלה של טמבאפאני מאה ליגות.
בתום שלטונו, ויג'איה, שהתקשה בבחירת יורש, שלח מכתב לעיר אבותיו, סינהאפורה, במטרה להזמין את אחיו סומיטה לעלות על כס המלוכה.
עם זאת, ויג'איה מת לפני שהמכתב הגיע ליעדו, ולכן שר העם הנבחר אופטיסה, שר הממשלה הראשי והצ'יף המוביל בקרב הסינהלים הפך לעוצר ופעל כעוצר במשך שנה.
לאחר הכתרתו (בשנת 505 לפנה"ס), שנערכה בטמבאפאני, הוא עזב אותה, ובנה עיר נוספת אופטיסה נווארה, הנקראת על שמו, 11–13 ק"מ צפונית יותר לטמבאפאני.
כשמכתבו של ויג'איה הגיע לבסוף, סומיטה כבר ירש את אביו כמלך ארצו, ולכן הוא שלח את בנו פנדובאסדווה לשלוט באופטיסה נווארה.
בשנת 377 לפנה"ס, המלך (437–367 לפנה"ס) העביר את הבירה לאנורדאפורה ופיתח אותה לעיר משגשגת.
אנורדאפורה (אנוראפורה) נקראה על שם השר שהקים לראשונה את הכפר ועל שם הסבא של פנדוקביה שגר שם.
השם נגזר גם מהתבססות העיר על האסטריזם המבשר טובות הקרוי אנורה.
אנורדאפורה הייתה בירת כל המלכים ששלטו מהשושלת.
שליטים כמו , ו ידועים בכך שהביסו את פולשים מדרום הודו והשיבו את השליטה בממלכה.
שליטים נוספים הבולטים בהישגים צבאיים כוללים את , שיזם פלישה נגדית כנגד הפולשים, ו"סנה השני", ששלח את צבאותיו לסייע לנסיך מ.
במהלך ימי הביניים סרי לנקה הייתה ידועה בשגשוגה החקלאי תחת המלך בפולונארווה, שבמהלכן האי היה מפורסם ברחבי העולם כיצרן האורז של המזרח.
מאוחר יותר במאה ה-13 חולקו המחוזות המנהליים של המדינה לממלכות עצמאיות ולמשטרי צ'יפים , , ו.
הפלישה של המלך ההינדי במאה ה-13 הובילה להגירות של הבודהיסטים (בעיקר סינהלים) לאזורים שאינם בשליטתו.
לאחר הגירה זו באה תקופה של סכסוך בין הצ'יפים הסינהלים שניסו להשתלט.
, מלך סינהלי וכבש אותה, והחזיר את המדינה כולה תחת שלטון הממלכה הסינהלית למשך 17 שנים.
גם המסחר גדל בתקופה זו, כאשר סרי לנקה החלה לסחור בקינמון ומספר רב של סוחרים מוסלמים הגיעו לאי.
במאה ה-15 נוצרה שחילקה את הסינהלים מבחינה פוליטית לשתי תת-קבוצות: הסינהלים שבאזורים ההרריים המרכזיים, והסינהלים של אזורי החוף.
בתקופה זו, מבנה הקאסטות הסינהליות הטמיע מהגרים הינדים דראווידים שהגיעו מדרום הודו, מה שהוביל להופעתם של שלוש קבוצות קאסטה סינהליות חדשות – ה, ה וה.
לסינהלים יש שיעור ילודה יציב ואוכלוסייה שגדלה בקצב איטי ביחס להודו ומדינות אסיה אחרות.
בתוך סרי לנקה רוב הסינהלים מתגוררים בחלקים הדרומיים, המרכזיים, והמערביים של המדינה.
זה עולה בקנה אחד עם אזורי האוכלוסיות הסינהליות הגדולות ביותר בסרי לנקה.
ערים עם יותר מ-90% מאוכלוסיית סינהלית כוללות את , גאלה, , קורונגלה, , אנורדאפורה ופולונארווה.
סינהלים היגרו למדינות רבות מסיבות שונות.
קהילות הפזורה הגדולות ממוקמות בין היתר בבריטניה, אוסטרליה, ארצות הברית וקנדה.
בנוסף לכך ישנם סינהלים רבים, המתגוררים במזרח התיכון, דרום-מזרח אסיה ואירופה, באופן זמני בקשר לתעסוקה או השכלה.
לעיתים קרובות הם מועסקים כעובדים אורחים במזרח התיכון ואנשי מקצוע באזורים האחרים.
מרכזי האוכלוסייה הגדולים ביותר של הפזורה הסינהלית נמצאים בעיקר באירופה, אמריקה הצפונית ואוסטרליה.
העיר מלבורן מכילה קצת פחות ממחצית מהאוסטרלים שמוצאם בסרי לנקה.
במפקד האוכלוסין של 2011 נרשמו 86,412 תושבים שמוצאם מסרי לנקה שנולדו באוסטרליה.
ישנם 73,849 אוסטרלים (0.4 מהאוכלוסייה) שדיווחו שיש להם מוצא סינהלי בשנת 2006. סינהלית דווחה גם כשפה ה-29 הצומחת הכי מהר באוסטרליה (דירוג מעל הסומלית אך מאחורי הינדי ובלארוסית).
לאוסטרלים הסינהלים יש שיעור נמוך במיוחד של הגירה חזרה לסרי לנקה.
במפקד האוכלוסין של קנדה 2011, 7,220 אנשים הזדהו כקנדים ממוצא סינהלי, מתוך 139,415 מסרי לנקה.
יש מספר קטן של סינהלים בהודו, פזורים ברחבי המדינה, אך חיים בעיקר באזורי הצפון והדרום.
סרי לנקים בניו זילנד היוו 2% מהאוכלוסייה האסיאתית של ניו זילנד בשנת 2018. במפקד האוכלוסין של 2018 היו מעל 16,000 סרי לנקים שחיו בניו זילנד.
בארצות הברית, הסינהלים מונים כ-12,000 תושבים.
המטרופולין של ניו יורק מכיל את הקהילה הגדולה של סרי לנקים בארצות הברית, ואחריו מרכז ניו ג'רזי ולוס אנג'לס רבתי.
סינהלים רבים היגרו לאיטליה מאז שנות ה-70 של המאה ה-20. איטליה הייתה אטרקטיבית עבור הסינהלים בשל הזדמנויות תעסוקה וכניסה קלות יותר, בהשוואה למדינות אחרות באירופה.
הקהילות הסינהליות הגדולות באיטליה ממוקמות בלומברדיה (במחוזות לורטו ולצארטו), מילאנו, לאציו, רומא, נאפולי, ודרום איטליה (במיוחד פלרמו, מסינה וקטניה).
מפקד האוכלוסין של מדינות רבות מפרט את סרי לנקה, הכוללת גם טמילים מסרי לנקים, כך שהמספרים של סינהלים בלבד אינם מדויקים כל כך כאשר המפקד מציין סרי לנקים ולא סינהלים.
אף על פי שסינהלים בפרט וסרי לנקים בכלל היגרו לבריטניה במהלך מאות השנים החל מהתקופה הקולוניאלית, לא ניתן להעריך במדויק את מספר הסינהלים בבריטניה עקב אי התאמה של מפקד האוכלוסין בבריטניה.
ממשלת בריטניה אינה רושמת נתונים סטטיסטיים על בסיס שפה או מוצא אתני וכל תושבי סרי לנקה מסווגים לקבוצה אחת בתור אסיאתיים.
סינהלים מדברים סינהלית, הידועה גם בשם "הלאבסה"; לשפה הזו יש שני סוגים, מדוברת וכתובה.
סינהלית היא שפה הודו-ארית בתוך הקבוצה הרחבה יותר של שפות הודו-אירופיות.
הצורה המוקדמת של השפה הובאה לסרי לנקה על ידי אבותיהם של העם הסינהלי מצפון הודו שהתיישבו באי במאה השישית לפני הספירה.
הסינהלית התפתחה בצורה שונה מהשפות ההודו-אריות האחרות בגלל ההפרדה הגאוגרפית משפות האחיות ההודו-אריות שלה.
היא הושפעה משפות רבות, ובראשן פאלי, שפת הקודש של הבודהיזם הדרומי, טלוגו וסנסקריט.
טקסטים מוקדמים רבים בשפה כמו "הלה אטווה" אבדו לאחר תרגומם לפאלי.
טקסטים משמעותיים בסינהלית אחרים כוללים את "אמאוואטורה", "קאבו סילומינה", "ג'אתאקה פותה" ו"סאלה ליהינייה".
הסינהלית גם אימצה מילים שאולות רבות ממוצא זר, כולל מהודיות רבות כמו טמילית ושפות אירופאיות כמו פורטוגזית, הולנדית ואנגלית.
"סנדשה קוויאס" שנכתב על ידי כמרים בודהיסטים של סרי לנקה נחשב לאחד מיצירות הספרות המתוחכמות והרב-תכליתיות ביותר בעולם.
הסינהלית נוצרה בעיקר בהשראת סנסקריט ופאלי, ומילים רבות בשפה הסינהלית נובעות מהשפות הללו.
לשפה חדרו גם כמה מילים באנגלית כתוצאה מהכיבוש הבריטי בתקופות הקולוניאליות, והחשיפה לתרבויות זרות באמצעות טלוויזיה וסרטים זרים.
בנוסף ניתן לשמוע מילים הולנדיות ופורטוגזיות רבות באזורי החוף.
סינהלים, בהתאם למקום מגורים בסרי לנקה, עשויים גם לדבר אנגלית או טמילית.
באזור דייגים דו-לשוניים המזהים את עצמם בדרך כלל כסינהלים מדברים גם בניב טמילי של נגומבו.
ניב זה עבר התלכדות ניכרת עם הסינהלית המדוברת.
סיפורי עם כמו "מהאדנה מותה סאהה" ו"קוואטה אנדארה" ממשיכים לבדר ילדים כיום.
"מהאדנה מותה" מספר את סיפורו של טיפש מלומד שמסתובב ברחבי הארץ עם חסידיו (גולאיו) ויוצר מעשי קונדס באמצעות בורותו.
"קוואטה אנדרה" מספר את סיפורו של ליצן חצר שנון והאינטראקציות שלו עם חצר המלוכה ובנו.
בתקופה המודרנית זכו סופרים סינהלים כמו מרטין ויקרמאסינגה וג.
כותבים אחרים בעלי מוניטין כוללים את מהאגמה סקרה ומדוולה ס.
מרטין ויקרמסינגה כתב את רומן הילדים הפופולרי ביותר "מאדול דוואה".
גם ה"האת פאנה" שנכתב על ידי מונאדסה קומאראטונגה מוכר היטב.
זרם הבודהיזם בסרי לנקה ידוע בשם טהרוואדה (אסכולת זקני השבט).
הכרוניקות בשפת פאלי (למשל, המהאוואמסה) טוענות שהסינהלים כקבוצה אתנית נועדו לשמר ולהגן על הבודהיזם.
ב-1988 כמעט 93% מאוכלוסיית דוברי סינהלית בסרי לנקה היו בודהיסטים.
תצפיות באמונות ובפרקטיקות הדתיות הנוכחיות מראות שלסינהלים, כקהילה דתית, יש תפיסת עולם מורכבת כבודהיסטים.
בשל הקרבה ובמקרים מסוימים הדמיון של דוקטרינות מסוימות, ישנם אזורים רבים שבהם בודהיסטים והינדים חולקים דעות ומנהגים דתיים.
בודהיסטים סינהלים אימצו אלמנטים דתיים ממסורות הינדיות בשיטות הדת שלהם.
חלק מהשיטות הללו עשויות להתייחס לאמונות ומסורות ילידים עתיקים על רוחות (דת עממית), ולפולחן של .
חלק מהדמויות הללו משמשות ב וייתכן שהאגדה עליהם נולדה באי.
הסינהלים סוגדים לאלים ואלות שנלקחו מהמיתולוגיה ההינדית.
לדוגמה: מבוסס על סקאנדה, על וישנו ו"אייאנאייקה" על .
אף על פי שהאלים הללו תופסים את אותו מקום כמו עמיתיהם ההינדים במיתולוגיה, חלק מהאספקטים שלהם שונים בהשוואה לאלים המקוריים.
האנתרופולוגים הבולטים של סרי לנקה וקיצירי מלאלגודה השתמשו במונח "בודהיזם פרוטסטנטי" כדי לתאר סוג של בודהיזם שהופיע בקרב הסינהלים בסרי לנקה כתגובה למיסיונרים פרוטסטנטים ופעילותם האוונגליסטית במהלך התקופה הקולוניאלית הבריטית.
סוג זה של בודהיזם כלל חיקוי של האסטרטגיות הפרוטסטנטיות של ארגון פרקטיקות דתיות.
הם ראו צורך להקים בתי ספר בודהיסטים לחינוך נוער בודהיסטי ולארגן בודהיסטים עם ארגונים חדשים כמו האגודה הבודהיסטית של הגברים הצעירים, כמו גם להדפיס עלונים כדי לעודד אנשים להשתתף בוויכוחים ובמחלוקות דתיות כדי להגן על הבודהיזם.
ישנה קהילה נוצרית סינהלית משמעותית, במחוזות החוף של סרי לנקה.
הנצרות הובאה לסינהלים על ידי קבוצות מיסיונריות פורטוגזיות, הולנדיות ובריטיות בתקופות השלטון שלהן.
רוב הנוצרים הסינהלים הם קתולים; מיעוטם פרוטסטנטים.
המרכז התרבותי שלהם הוא .
הדת נחשבת חשובה מאוד בקרב הסינהלים.
על פי סקר גאלופ משנת 2008, 99% מתושבי סרי לנקה ראו בדת היבט חשוב בחיי היומיום שלהם.
מחקר גנטי משנת 2023 על ידי סינג ואחרים, תוך שימוש בסמנים ברזולוציה גבוהה יותר ממחקרים קודמים, מצא זיקה חזקה בין מאגרי גנים אימהיים בסרי לנקה ודרום אסיה, כמו גם רמה גבוהה של מוצא אימהי מערב אירו-אסיה בקרב הסינהלים.
הניתוחים מראים זרימת גנים חזקה בין הטמילים של סרי לנקה והסינהאלים, וזרימת גנים גבוהה יותר מדרום הודו וכן מחלק מאוכלוסיות צפון וצפון-מערב הודו.
מבין האוכלוסיות ההודיות, הסינהלים הם הקרובים ביותר מבחינה גנטית לתת-קבוצות מסוימות בדרום הודו, אך הניתוחים חושפים גם מוצא גנטי משותף מושרש עמוק עם .
עם זאת, כמה מחקרים ישנים יותר הצביעו על תרומה בנגלית בעיקר והשפעה טמילית מינורית.
נחשפו גם קשרים לגוג'ראטים ופאנג'אבים.
בהתייחס למחקר הראשון, מחקרים אחרים מראים גם שלסינהלים יש תערובת גנטית מסוימת מאוכלוסיות דרום-מזרח אסיה, במיוחד מקבוצות אוסטרו-אסיאתיות.
של ו־Y-DNA מסוימות וסמנים גנטיים של נוגדנים בקרב הסינהלים, למשל, מראים השפעות גנטיות מדרום-מזרח אסיה שרבות מהן נמצאות גם בקרב אוכלוסיות מסוימות בצפון-מזרח הודו, שהסינהלים מראים אליהן זיקה גנטית מוגברת.
התרבות הסינהלית היא תרבות ייחודית המתוארכת עד ל-2600 שנה, וניזונה מבודהיזם של טהרוואדה.
תחומיה העיקריים הם פיסול, אומנויות, ספרות, מחול, שירה ומגוון רחב של אמונות וטקסים עממיים באופן מסורתי.
פיסול וכתובות אבן סינהליות עתיקות ידועים ברחבי העולם ומהווים אטרקציה עיקרית בתיירות המודרנית.
סיגירייה מפורסמת בציורי הקיר שלה.
שירי עם הושרו על ידי עובדים כדי ללוות את עבודתם ולספר את סיפור חייהם.
באופן אידיאלי שירים אלה כללו ארבע שורות, ובחיבורם של שירים אלה הוקדשה תשומת לב מיוחדת לדפוסי החרוזים.
פסטיבלים בודהיסטים מלווים במוזיקה ייחודית המשתמשת בכלים סינהלים מסורתיים.
טקסים עתיקים יותר כמו "טווילים" (גירוש שטן) ממשיכים לרתק את הקהל היום ולעיתים קרובות הללו והפעילו בהם את הכוחות הטובים של הבודהה והאלים על מנת לגרש את השדים.
באופן מסורתי במהלך נופש הסינהלים לובשים סארונג (סראמה בסינהלית).
גברים עשויים ללבוש חולצה עם שרוולים ארוכים עם סארונג.
לנשים הלבוש משתנה לפי האזור.
נשים סינהליות מאזורי החוף לובשות ז'קט לבן עם שרוולים ארוכים וחצאית מעטפת הדוקה, שבדרך כלל משובצת בעיצוב פרחוני או תבניות דפוס.
באשר לסינהליות מהרמות, נשים לובשות תלבושת דומה, אבל עם ז'קט בעל כתפיים מנופחות, וגדילים שמרפדים את החלק העליון של החצאית (רדה והאטה בסינהלית).
באופן מסורתי, נשים מקאנדי ממעמד גבוה לובשות סארי בסגנון קאנדי, הדומה לסארי ממאהאראשטרה, עם בגד מעטפת אך עם גדילים המרפדים את החצי התחתון ולפעמים שרוולים מנופחים.
נשות הקאסטות הנמוכות במדינה לובשות סארי בסגנון דרום הודי.
באזורים המאוכלסים יותר, גם גברים סינהלים לובשים בגדים בסגנון מערבי - לובשים חליפות בעוד שהנשים לובשות חצאיות וחולצות.
לאירועים רשמיים וטקסיים נשים לובשות את הסגנון המסורתי של הסארי הקאנדי (אוסרייה), המורכב מחולצה מלאה המכסה את האמצע, ותחובה חלקית בחזית.
עם זאת, התערבות המודרנית של סגנונות הובילה לכך שרוב הלובשות חושפות את אמצע הגוף.
סגנון קאנדי נחשב ללבוש הלאומי של נשים סינהליות.
בהזדמנויות ובפונקציות רבות, אפילו הסארי ממלא תפקיד חשוב בבגדי נשים והפך ללבוש דה פקטו לעובדות משרדים במיוחד במגזר הממשלתי.
דוגמה לשימוש בו היא מדי דיילות האוויר של חברת התעופה סרילנקן איירליינס.
המטבח הסינהלי הוא אחד המטבחים המורכבים ביותר בדרום אסיה.
כמרכז סחר מרכזי, הוא מושפע ממעצמות קולוניאליות ששלטו בסרי לנקה ועל ידי סוחרים זרים.
אורז, הנצרך מדי יום, ניתן למצוא בכל אירוע, בעוד קארי חריפים הם המאכלים המועדפים לארוחת צהריים וארוחת ערב.
לחלק מהמנות של סרי לנקה יש דמיון בולט למטבח של קרלה, שיכול להיות בגלל המאפיינים הגאוגרפיים והחקלאיים הדומים לקרלה.
מנת אורז סינהלית ידועה היא , כלומר "אורז חלב".
בנוסף לסמבלים, הסינהלים אוכלים , עלים קצוצים מעורבבים עם קוקוס מגורר ובצלים אדומים.
חלב קוקוס נמצא ברוב המנות של סרי לנקה כדי להעניק למטבח את הטעם הייחודי שלו.
סרי לנקה כבר מזמן ידועה בתבלינים שלה.
הידוע ביותר הוא הקינמון שמקורו בסרי לנקה.
במאות ה-15 וה-16, סוחרי תבלינים ושנהב מכל העולם שהגיעו לסרי לנקה הביאו לאי את המטבחים המקומיים שלהם, מה שהביא למגוון עשיר של סגנונות וטכניקות בישול.
, אורז מבושל בציר עם קארי מיוחד, בליווי (כדורי בשר), כל זה עטוף בעלה בננה ונאפה כמנה סרי לנקית בהשפעה הולנדית.
גם ממתקים הולנדים ופורטוגזים ממשיכים להיות פופולריים.
ההשפעות הבריטיות כוללות בקר צלוי ועוף צלוי.
כמו כן, ההשפעה של שיטות הבישול והאוכל ההודיות מילאה תפקיד מרכזי במה שתושבי סרי לנקה אוכלים.
המטבח של מדינת האי מורכב בעיקר מאורז מבושל או מאודה המוגש עם קארי.
זה בדרך כלל מורכב מקארי עיקרי של דג מאכל או בשר עוף, כמו גם כמה קארי אחרים העשויים עם ירקות, עדשים ואפילו קארי פירות.
התוספות כוללות חמוצים, צ'אטני וסמבל.
המפורסם שבהם הוא , עשוי קוקוס טחון מעורבב עם פלפל חריף, מיובש ומיץ ליים.
המרכיבים נטחנים לעיסה הנאכלת עם אורז, מכיוון שהוא נותן תיבלון לארוחה ומאמינים שהוא מגביר את התיאבון.
צורות רבות של אמנות ומלאכת יד של סרי לנקה קיבלו השראה מהתרבות הבודהיסטית ארוכת השנים והמתמשכת של האי, אשר ספגה ואימצה מסורות אזוריות ומקומיות.
ברוב המקרים אמנות סרי לנקה מקורה באמונות דתיות, והיא מיוצגת בצורות רבות כגון ציור, פיסול ואדריכלות.
אחד ההיבטים הבולטים של אמנות סרי לנקה הם ציורים במערות ובמקדשים, כמו ציורי הקיר שנמצאו בסיגירייה, וציורים דתיים שנמצאו במקדשים ב ובמקדש השן בקאנדי.
צורות פופולריות אחרות של אמנות הושפעו הן מהילידים והן מהמתיישבים מבחוץ.
לדוגמה, עבודות יד מסורתיות מעץ וכלי חרס מחימר נמצאים ברחבי הארץ, בעוד שעבודות תחרה בהשראה פורטוגזית ובטיק בהשראה אינדונזית הפכו לבולטים.
על בסיס כישורי אדריכלות הודו-אריים מסוף המאה השישית לפנה"ס בנו סינהלים שחיו בממלכות גדולות יותר כמו אנוראדאפורה ופולונארווה כל כך הרבה דוגמאות אדריכליות כמו ו - בניין הלבנים השני בגובהו בעולם העתיק אחרי הפירמידה הגדולה של גיזה, ו – בניין הלבנים השלישי בגובהו בעולם העתיק.
וגם עם הטכנולוגיה ההידראולית העתיקה שהיא ייחודית גם לסינהלים לבניית מכלי מים עתיקים, בריכות עם חפירי מזרקות ומאגרי השקיה כגון , ו.
סיגירייה שנחשבת בעיני רבים כפלא השמיני של העולם, היא שילוב של מבצר טבעי ומצודה מעשה ידי אדם, המורכבת מהרבה היבטים אדריכליים.
ישנם שירים עממיים נרחבים המתייחסים לעבודות ספציפיות של החברה העתיקה.
שירים אלו היו שירים קהילתיים בעלי קצב שהושרו בעת ביצוע משימות יומיומיות כמו קציר וזריעה.
בנוגע למוזיקה הפופולרית, אננדה סמאראקון פיתח את סגנון הסראלה גי המשקף והנוקב עם עבודתו בסוף שנות ה-30, תחילת שנות ה-40 של המאה ה-20. אמנים אחרים שאימצו את סגנונו הם סוניל שאנתה, ו.
שמראדווה, פרמאסירי קמאדאסה, ננדה מאליני, ויקטור ראטנאייקה, אוסטין מונאסינג, ט.מ.
ג'ייאראתנה, סאנאת ננדאסירי, סוניל אדיריסינג, נילה ויקרמאסינג, גונאדאסה קאפוגה, מאליני בולאתסינגהאלה ואדוארד ג'איאקודי.
הדרמטורג אדיריווירה סרצ'צ'נדרה החיה מחדש את צורת הדרמה עם "מאנאמה" בשנת 1956. באותה שנה יצר במאי הקולנוע את יצירת המופת האמנותית "רקאבה" אשר ביקשה ליצור קולנוע סינהלי ייחודי עם יושרה אמנותית.
מאז, פריס ובמאים אחרים כמו וסאמתה אובייסקרה, דהארמאסנה פאתיראג'ה, מהאגמה סקרה, ו.ש.
דה סילבה, דהארמאסירי באנדראנאייקה, סוניל ארייאראטנה, סירי גונאסינג, ג.ד.
פררה, פיאסירי גונאראטנה, טיטוס תוטאוואתה, ד.
ניהאלסינג, ראנג'ית לאל, דאיאננדה גונאוורדנה, מודאלינאייקה סומראטנה, אסקוה הנדאגמה ופרסאנה ויתאנאגה פיתחו קולנוע סינהלי אמנותי.
הקולנוע סינהלי צבעוני ומצולם לעיתים קרובות עם שילוב של שירים וריקודים המוסיפים ייחודיות לתעשייה.
סרטים בתקציב גבוה כמו "אלוקו אודאפדי", "אבא" ו"מהאראג'ה גמונו" המבוססים על אפוסים היסטוריים זכו להצלחה גדולה.
ניתן לסווג את אומנויות הבמה של העם הסינהלי למספר קבוצות:
מורכב מ-18 ונאם (צירופי מחול) הכוללות התנהגויות של בעלי חיים שונים כמו פיל, נשר, קוברה, קוף, טווס וארנב, ריקוד זה מבוצע בעיקר בתחרות פראהארה השנתית במקדש השן בקאנדי.
ריקוד פהאתראטה סגנון ריקוד משמעותי המשמש לריפוי מחלות והבהרה רוחנית.
המאפיין העיקרי של הריקודים הללו הוא רקדנים הלובשים מסכות המייצגות אלים ושדים שונים, ומשתמשים באלמנטים כמו אש ומים כדי לברך אנשים.
ריקוד סבארגאמובה גם הוא סגנון ריקוד משמעותי, בעיקר כדי לבדר אנשים.
מוזיקה וריקודים עממיים שונים על פי הקאסט של הסינהלים ולפעמים גם על פי אזוריים - פופולריים בעיקר בקרב ילדים קטנים, במיוחד בנות.
אומנויות אלו מבוצעות באופן נרחב במהלך תקופת ראש השנה הסינהלית.
"אנגאמפורה" היא אמנות הלחימה המסורתית של העם הסינהלי.
היא משלבת טכניקות לחימה, הגנה עצמית, ספורט, פעילות גופנית ומדיטציה.
טכניקות מפתח שנצפו ב"אנגאמפורה" הן: "אנגאם", המשלבת קרבות מגע, ו"אילאנגאם", המשתמשת בכלי נשק מקומיים כגון "", אלות, סכינים וחרבות.
המאפיין המובהק ביותר שלו הוא השימוש בהתקפות נקודת תורפה כדי לגרום לכאב או לשתק לצמיתות את היריב.
לוחמים בדרך כלל עושים שימוש הן בטכניקות הכאה והן בטכניקות גראפלינג, ונלחמים עד שהיריב נתפס בנעילת בריח שהם לא יכולים לברוח ממנו.
השימוש בנשק הוא לפי שיקול דעת.
היקפי לחימה מוגדרים מראש, ובחלק מהמקרים הפעילות מבוצעת בבור.
אנגאמפורה כמעט נכחדה לאחר שהמדינה עברה תחת שלטון בריטי ב-1815, אך שרדה בכמה משפחות עד שהמדינה קיבלה עצמאות.
לסינהלים יש היסטוריה ארוכה של אוריינות ולמידה פורמלית.
הדרכה בתחומים בסיסיים כמו כתיבה וקריאה על ידי נזירים בודהיסטים מתארכת לפני הולדתו של ישו.
מערכת מסורתית זו התבססה על חוקי הדת ונועדה לטפח הבנה בודהיסטית.
הכשרה של פקידים במיומנויות כגון מעקב אחר הכנסות ורישומים אחרים למטרות מנהליות התרחשה במסגרת מוסד זה.
השכלה טכנית כמו בניית מאגרי מים ותעלות הועברה מדור לדור באמצעות הכשרה ביתית וחניכות חיצונית של המלאכה.
הגעתם של הפורטוגזים וההולנדים והקולוניזציה שלאחר מכן שמרו על הדת כמרכז החינוך אם כי בקהילות מסוימות תחת ההיררכיה הקתולית והפרסביטריאנית.
הבריטים במאה ה-19 הלכו תחילה באותו מסלול.
אולם לאחר 1870 הם החלו במערכה למען מתקני חינוך טובים יותר באזור.
קבוצות מיסיונריות נוצריות היו בחזית הפיתוח הזה, ותרמו לאוריינות גבוהה בקרב הנוצרים.
עד 1901 בתי הספר בדרום ובצפון היו מטופחים היטב.
עם זאת, האזורים הפנימיים פיגרו מאחור.
כמו כן, מתקני חינוך באנגלית הציבו מכשולים עבור האוכלוסייה הכללית באמצעות שכר לימוד וחוסר גישה.
בכפרים הסינהליים המסורתיים בתקופה הקדומה היה לפחות צוות רפואי ראשי אחד בשם "ודה מהאתתאייה" (רופא).
אנשים אלה העבירו את הפעילות הרפואית שלהם בירושה.
הרפואה הסינהלית דומה לחלק מהשיטות האיור ודיות, בניגוד לטיפולים מסוימים הם משתמשים במזמורים בודהיסטים (פירית) על מנת לחזק את היעילות.
לפי המהאוואמסה, הכרוניקה העתיקה, ל מסרי לנקה (437–367 לפני הספירה) נבנו בתי חולים ובתי חולים איורוודיים (סיוויקאסוטתי-סאלה) בחלקים שונים של המדינה.
זוהי העדות התיעודית המוקדמת ביותר שיש לנו על מוסדות המוקדשים במיוחד לטיפול בחולים במקום כלשהו בעולם.
בית החולים הוא הקדום ביותר בעולם.
סינדרלה הוא סרט טלוויזיה אמריקאי, מסוגת פנטזיה מוזיקלית, אשר הופק על ידי Walt Disney Television בשיתוף BrownHouse Productions ו-Storyline Entertainment.
הסרט הוא ההפקה המחודשת השנייה למחזמר "סינדרלה" מאת רוג'רס והמרשטיין, אשר מבוסס על מעשייה בעלת אותו שם.
הסרט בוים על ידי רוברט איזקוב ונכתב על ידי רוברט ל.
בסרט מככב אנסמבל מגוון לא-מסורתי הכולל את ברנדי נורווד, ויטני יוסטון, פאולו מונטלבן, ג'ייסון אלכסנדר, ויקטור גרבר, וופי גולדברג, ברנדט פיטרס, ויאן קוקס ונטלי דסל.
הסרט שודר לראשונה ב-2 בנובמבר 1997 ברשת ABC, במסגרת העונה ה-42 של התוכנית "עולמו המופלא של דיסני", שהוא זכה ל-60 מיליון צופים.
ההפקה קיבלה ביקורות מעורבות מהמבקרים, אשר שיבחו את התלבושות, התפאורה וצוות שחקני המשנה, אך גם התייחסו בשלילה כלפיי הגישה הפמיניסטית לדמותה של סינדרלה, ובפרט לגבי ההופעה של נורווד ויוסטון.
הסרט היה מועמד למספר פרסים בתעשייה, ביניהם שבעה פרס אמי לבידור בפריים טיים.
לציון 25 שנה לסרט, שודר ב-23 באוגוסט 2022 ברשת ABC הספיישל "סינדרלה: האיחוד – מהדורה מיוחדת של 20/20" ("Cinderella: The Reunion, A Special Edition of 20/20").
למחרת הספיישל עלה לשירות הסטרימינג דיסני+, בין היתר בישראל, כאשר יחד איתו עלה גם הסרט, שזוהי הפעם הראשונה שהסרט מופץ באופן רשמי בארץ.
במדינות אחרות בעלות השירות הסרט היה זמין החל מ-12 בפברואר 2021.
סינדרלה, יתומה מגיל צעיר, מוסחת בזמן שהיא ממתינה לאמה החורגת ושתי אחיותיה החורגות בשוק, שם היא פוגשת בחור צעיר ומקסים.
למרות שחששה להציג את עצמה בפניו, השניים נקשרים כשהבינה ששניהם אינם מרוצים מחייהם.
לאחר שננזפה על כך שדיברה עם זר, סינדרלה חוזרת לעזרת משפחתה החורגת לפני שהצליחה להבין שהאיש הצעיר הוא הנסיך כריסטופר.
הוא חוזר לארמון, שם הוא נתפס וננזף על ידי עוזרו ליונל על שביקר פעם נוספת בממלכה כשהוא מחופש לפשוט עם, ונודע שהוריו, המלכה קונסטנטינה והמלך מקסימיליאן, מתכננים לארח נשף על מנת למצוא לבנם כלה מתאימה, רעיון שהוא מוחה עליו בתוקף כי הוא מעדיף להתחתן מאהבה.
לפי הצעתו של ליונל, קונסטנטינה ומקסימיליאן מתפשרים שאם כריסטופר לא יצליח בבחירת כלה בנשף, מותר לו למצוא אחת בתנאים שלו.
בחזרה לביתם, סינדרלה רוצה להשתתף בנשף בעצמה, אבל אמה החורגת מגחכת על הרעיון, מייעצת לה שנסיך לעולם לא יתעניין בה ולהישאר אסירת תודה על חייה הנוכחיים.
משפחתה החורגת של סינדרלה, שנחושה אך ורק לחזק את העושר והמעמד החברתי שלה על ידי נישואים לנסיך, יוצאת לנשף ומשאירה את סינדרלה לבד בבית.
זמן מה לאחר מכן מבקרת את סינדרלה הפיה הסנדקית, שמעודדת אותה ללכת לנשף; היא הופכת באורח קסם דלעת לכרכרה, חולדות לשוטרים ועגלון, עכברים לסוסים, ואת הסמרטוטים שלה לשמלה יפהפייה, עם זוג נעלי זכוכית.
סינדרלה יוצאת לנשף, בידיעה שהקסם יימשך רק עד חצות.
בנשף, כריסטופר מתעייף מכל הנשים שהוא פוגש, כולל האחיות החורגות של סינדרלה, עד שלפתע סינדרלה מגיעה.
הזוג מתחיל מיד לרקוד לצערה של המשפחה החורגת של סינדרלה, שלא יכולה שלא להרגיש שהנסיכה הלא מזוהה מוכרת.
סינדרלה מתביישת ורוצה לעזוב כשהמלך והמלכה שואלים אותה על הרקע שלה, אבל הפיה הסנדקית מעודדת אותה להישאר.
השעון מצלצל בחצות כשסינדרלה והנסיך חולקים את הנשיקה הראשונה שלהם, לכן סינדרלה בורחת בזמן שהקסם נעלם ומשאירה אחריה נעל זכוכית אחת.
בברכת הוריו, כריסטופר מצהיר שהוא יתחתן עם מי שתתאים לה הנעל, גם אם זה אומר שכל עלמה בממלכה תמדוד אותה.
כאשר משפחתה החורגת של סינדרלה חוזרת הביתה, היא מתחילה לחלוק סיפורים מעוטרים מהערב שלהם.
סינדרלה מסבירה שהיא יכולה רק לדמיין איך זה בטח היה, שלבסוף האם החורגת מזהה שסינדרלה היא הנסיכה המסתורית שרקדה עם הנסיך.
עם עידוד אחרון מהפיה הסנדקית, סינדרלה מחליטה לבסוף שהיא תברח מהבית.
כשהנסיך וליונל מגיעים לביתה של סינדרלה, האם החורגת נועלת את סינדרלה במטבח בתקווה להסתיר אותה.
המשפחה החורגת של סינדרלה - כולל האם החורגת ושתי האחיות החורגות - מנסה למדוד את הנעל עם מעט הצלחה.
ליונל דורש לפתוח את המטבח ולחפש אם נמצאת עוד משהי בבית, והנסיך מגלה את סינדרלה בחצר כשהיא עומדת לברוח.
כאשר כריסטופר מזהה את סינדרלה מהשוק, הוא מנסה לשים את הנעל על רגלה, וזה מתאים בצורה מושלמת.
בסופו של דבר, סינדרלה והנסיך מתחתנים בטקס מפואר, בעוד שערי הארמון נסגרים על משפחתה החורגת, ומאלצים אותם לצפות מבחוץ.
ברנדי נורווד בתור סינדרלה, נערה יתומה מגיל צעירה שחייה עם משפחתה החורגת אליה היא מתייחסת כמשרתת.
ויטני יוסטון בתור הפיה הסנדקית, פיה שעוזרת לסינדרלה באמצעות קסם ללכת לנשף.
פאולו מונטלבן בתור הנסיך כריסטופר, נסיך שמעוניין להתחתן מאהבת אמת.
ג'ייסון אלכסנדר בתור ליונל, עוזרו של הנסיך כריסטופר.
ויקטור גרבר בתור המלך מקסימיליאן, אביו של הנסיך כריסטופר.
וופי גולדברג בתור המלכה קונסטנטינה, אימו של הנסיך כריסטופר.
ברנדט פיטרס בתור אמא החורגת של סינדרלה.
ויאן קוקס בתור קליופה, אחותה החורגת של סינדרלה.
נטלי דסל בתור מינרווה, אחותה החורגת של סינדרלה.
סינדרלה והנסיך הסודי הוא סרט הרפתקאות ופנטזיה אמריקאי בהנפשה ממוחשבת, המבוסס על הסיפור "סינדרלה" מאת שארל פרו.
הסרט הוקרן לראשונה ב-16 באוגוסט 2018. בשנת 2021 יצא סרט המשך לסרט בשם "אלה והנסיך בעקבות אבן החיים".
בעזרתה של פיה טובה בשם קריסטל, סינדרלה ושלושת חבריה העכברים עושים את דרכם אל הארמון כדי להשתתף בנשף המלכותי.
אולם אז הם מגלים סוד גדול: מכשפה מרושעת שרצתה להשתלט על הממלכה הטילה כישוף על הנסיך האמיתי אלכס והפכה אותו לעכבר, והנסיך אולף שמופיע בנשף הוא בכלל מתחזה שמשתף פעולה עם המכשפה.
סינדרלה וחבריה יוצאים למסע סוחף ומסוכן כדי להשיב את הנסיך האמיתי לצורתו האנושית.
סינדרלה – נערה צעירה וטובת לב שהפכה להיות משרתת של משפחתה החורגת לאחר מותם של הוריה.
במהלך הסרט היא מתאהבת באלכס, והיא עוזרת לו להשיג את הטבעת הקסומה שתחזיר אותו לצורתו האנושית.
היא הופכת לאבן בסוף הסרט, ואלכס משתמש בטבעת כדי לבטל את הכישוף.
במהלך הסרט הוא מתאהב בסינדרלה, והוא מצליח לחזור לצורתו האנושית בעזרת טבעת קסומה, אך לאחר שסינדרלה הופכת לאבן, הוא משתמש בטבעת כדי לבטל את הכישוף, וכתוצאה מכך הוא חוזר להיות עכבר.
קריסטל – פיה טובה שבהתחלה עוזרת לסינדרלה להגיע לנשף המלכותי בארמון, ולאחר מכן היא עוזרת לאלכס להשיג את הטבעת הקסומה שתחזיר אותו לצורתו האנושית.
הוא משתף פעולה עם המכשפה.
במהלך הסרט הוא מתאהב בסינדרלה, אך היא דוחה אותו לאחר שהיא מגלה שהוא לא הנסיך האמיתי והוא רק מתחזה.
הוא מנסה להרוג את אלכס לאחר שאלכס מגיע לארמון בצורתו האנושית, אך הוא מפסיד בקרב איתו.
מכשפה – מכשפה מרושעת שרוצה להשתלט על הממלכה.
היא הפכה את אלכס לעכבר כשהוא היה ילד קטן לאחר שהוריו מתו, והיא הביאה את אולף לארמון כדי שהוא יתחזה לנסיך.
במהלך הסרט היא מנסה למנוע מאלכס לחזור לצורתו האנושית, ולאחר שהיא נכשלת בכך, היא חוטפת את סינדרלה.
אלכס מצליח להציל את סינדרלה, אך כאשר הם בורחים ממנה, כישוף שהיא שולחת לעברם פוגע בסינדרלה וגורם לה להפוך לאבן.
אם חורגת – אמה החורגת של סינדרלה שהפכה אותה למשרתת שלה ושל שתי בנותיה.
במהלך הסרט היא מסגירה את סינדרלה למשמר המלכותי בתמורה לכסף.
נשר – הנשר של המכשפה.
במהלך הסרט המכשפה שולחת אותו למנוע מאלכס לחזור לצורתו האנושית, אך הוא נכשל בכך.
כלב – הכלב של אולף.
במהלך הסרט הוא מנסה לתפוס את העכברים, אך הוא נכשל בכך.
חתול – החתול של האם החורגת.
"סינדרלה מקומית" הוא סינגל שהוקלט על ידי הזמרת הישראלית חוה אלברשטיין, ונכלל באלבומה "התבהרות".
את השיר הוציאה לאור בדצמבר 1977 חברת התקליטים CBS ישראל.
"סינדרלה מקומית" נכתב על ידי רחל שפירא ללחן שחיבר מיקי גבריאלוב.
על הפקתו המוזיקלית היה אחראי נטאלה מסארה, מפיק מוזיקלי איטלקי.
השיר עוסק בהתבוננות על החיים מנקודת מבט של ספקנית והומוריסטית כאחד.
הוא משקף את המתח בין הציפיות החברתיות והמציאות היומית, תוך הבנה שכל אדם מתמודד עם מסלולו האישי, טעון באכזבות, חלומות ותהיות.
יש בו חיפוש אחר משמעות בפרטים הקטנים, תחושת השלמה עם הבלתי מושלם, והכרה בחשיבות הניסיון וההתבגרות.
דרך הדימויים של היסטוריה, חלומות משומשים והסיפור "סינדרלה", השיר מעלה תהיות על תכלית האדם והיכולת למצוא רגעי נחת גם בתוך הקשיים.
ב-5 בדצמבר 1977 נכנס למצעד הפזמונים השבועי של רשת ג' במקום ה-24. ב-20 בפברואר 1978 עלה למקום הראשון בפעם הראשונה, ושהה שם שבועיים רצופים.
לבסוף, ב-17 באפריל יצא מהדירוג השבועי לאחר 17 שבועות צעידה רצופה.
"סינדרלה מקומית" הגיע למקום ה-15 במצעד השנתי של התחנה.
במצעד השבועי של גלי צה"ל הגיע השיר בשיאו למקום ה-13. הוא שהה במצעד 12 שבועות רצופים, עד ליציאתו ב-23 בפברואר 1978.
סינדרלה הוא סרט מערב-גרמני מ-1955 המבוסס על האגדה מאת האחים גרים.
צילומי הסרט נערכו באולפן בברלין, וצילומי חוץ של הסרט כוללים בין היתר את ארמון שרלוטנבורג.
בממלכה רחוקה מרגרט גרה עם אמה החורגת המרשעת ושתי אחיותיה החורגת המפונקות.
הנסיך בממלכה מקיים נשף במטרה למצוא אישה; מרגרט מעוניינת לבוא לנשף אך בנות משפחתה שהיא יותר מדי מכוערת וטיפשה עבור כך ומכנות אותה סינדרלה לשם גנאי.
פיה טובה מתערבת בעניין ומספקת למרגרט את האמצעים על מנת ללכת לנשף.
בנשף, הנסיך מוקסם ממרגרט ומעוניין בה, שכן היא היחידה בממלכה המפגינה שפע של יופי פנימי, אך לפני שהנסיך מספיק להכריז על כוונותיו היא בורחת ומשאירה רק את הנעל שלה.
הנסיך מחפש ברחבי הממלכה מיהי בעלת כף רגל קטנה המתאימה למידותיה של הנעל.
יש נשים שאף מרחיקות לכת ומשחיטות את רגליהן הגדולות לשם כך.
לבסוף הנסיך מוצא את מרגרט ונערכת חתונה גדולה.
סינון הוא תהליך פיזיקלי של הפרדת תערובות, בדרך כלל בין מוצקים לנוזלים או בין מוצקים בעלי גודל שונה הנמצאים ביחד בתמיסה.
התהליך מבוסס על מסנן (פילטר, ממברנה) בעל פתחים בגודל מסוים, כך שרק חלק מהמרכיבים בתמיסה מסוימת יכולים לעבור דרכם.
בצד כניסת החומר יש להפעיל לחץ כדי להאיץ את תהליך הסינון וכדי להתגבר על הלחץ האוסמוטי שנוצר תוך כדי ההפרדה.
מאקרו-סינון מתבצע תוך שימוש במסנן בעל חורים גדולים להפרדת מוצקים גדולים.
לדוגמה, בשלב קדם-טיפול במי שפכים מסננים ברשתות מתכת בעלות חורים בקוטר של כ-5 עד 10 ס"מ, להפרדת אשפה גדולה כגון: פסולת פלסטיק, שברי קרשים וכדומה.
סוג סינון זה נפוץ בכל תחומי החיים ותחת הגדרתו נכללים מסננים רבים, החל ממסננים במטבח הביתי (כגון: מסננת, פילטר לקפה) וכלה במסננים בתעשייה.
תהליכים אלו מאופיינים בלחצים גבוהים.
הפרדה בין מולקולות שעוברות את המסנן לבין בקטריות שנחסמות.
בעזרת סינון זה ניתן לבצע עיקור (סטריליזציה) לתמיסה.
מיקרופילטרציה משמשת בעיקר כאשר עיקור בחימום או באולטרה סגול אינו אפשרי כיוון שיהרוס את המולקולות הדרושות מהתמיסה.
הפרדה בין מולקולות שונות על פי גודלן.
לדוגמה: הפרדה בין חלבונים (מולקולה גדולה) למלחים (מולקולה קטנה).
לדוגמה אוסמוזה הפוכה - הפרדה בין יונים למולקולות מים היא תהליך של ננופילטרציה בה משתמשים בממברנה מפוליאמיד או מפוליסולפיד בדרך כלל, בו המולקולות של היונים הגדולות יותר אינן עוברות ואילו מולקולות המים הקטנות יותר עוברות את הממברנה.
כאשר מצטברים מוצקים על המסנן, התכונות הפיזיקליות של החומר המצטבר משפיעות על הפיזיקה של הסינון.
המוצקים שמצטברים על המסנן נקראים "עוגה".
דחיסות העוגה היא יכולת העוגה להשתנות בהתנגדות סגולית כפונקציה של לחץ (כאשר תחת לחץ ניתן לדחוס את העוגה).
במצב זה המוצקים המצטברים על המסנן אינם דחיסים ומניחים שעקב כך אינם משפיעים על הסינון.
ניתן להניח שהחללים בין המוצקים גדולים מספיק כדי לא להצר את קוטר הסינון והם מאטים רק במעט את קצב הסינון.
בעת סינון-מגבש, כלומר כאשר המוצקים שמצטברים על המסנן מתגבשים עליו, עקב הגעה לנקודת רוויית המסיסות, ניתן בדרך כלל להניח שהעוגה לא דחיסה.
במצב זה המוצקים מצטברים ונדחסים כך שהם חוסמים גם את המולקולות שמעוניינים שיעברו את המסנן.
במצב זה תהליך הסינון מואט משמעותית ויש להגביר את הלחץ מצד הכניסה.
מצב זה גורם לדחיסה נוספת של העוגה, אך לא ניתן להימנע מכך.
עלול אף להיווצר מצב שלא יתקבל התוצר שבו מעוניינים.
בסינון אבקות או תאים ישנה בדרך כלל עוגה דחיסה.
בתעשיית התרופות והביוטכנולוגיה קיימים תהליכים בהם לפני הסינון מוסיפים מוצקים שיצרו עוגה דחיסה כדי להעלות את כושר הסינון.
סינופ (בטורקית: Sinop; ביוונית: Σινώπη - סינופי) היא העיר הצפונית ביותר בטורקיה ובירת הנפה הקרויה על שמה במחוז הים השחור.
העיר שוכנת על החוף הדרומי של הים השחור ולפי אומדן רשמי משנת 2023 אוכלוסייתה מנתה 69,844 תושבים.
סינופ שימשה כעיר נמל כבר בתקופת החתים, אז נקראה סינווה (Sinuwa).
ב הוקמה סינופ מחדש על ידי יוונים ממילטוס בשם סינופה (Sinope).
בתקופה זו שגשגה העיר, ששימשה כנמל אליו הובאו הסחורות מעמק הפרת, ואף הקימה מושבות משל עצמה.
בשנת 412 לפנה"ס נולד בעיר הפילוסוף דיוגנס.
ב השתלטו עליה הפרסים, ובשנת 183 לפנה"ס כבש אותה פרנקס הראשון, מלך פונטוס, שגם הפך אותה לבירת הממלכה.
בשנת 70 לפנה"ס שוב נכבשה העיר, הפעם על ידי הרומאים.
בשנת 47 לפנה"ס הקים בה יוליוס קיסר את המושבה יוליה פליקס.
בהמשך הייתה סינופ חלק מהאימפריה הביזנטית.
עם נפילת האימפריה, הייתה לתקופה קצרה חלק מהאימפריה של טרפזונטס (1214-1204), עד שנפלה בידי הסלג'וקים.
ב-1301 הפכה סינופ למדינה עצמאית, עד שנכבשה בידי האימפריה העות'מאנית, ב-1458. העות'מאנים העדיפו לפתח את סמסון כעיר נמל, והעיר החלה לדעוך.
ב-30 בנובמבר 1853, תקף הצי הרוסי את ספינות הצבא העות'מאני שעגנו בנמל סינופ, והטביע את כולן, במה שנודע כקרב סינופ.
ההתקפה הביאה להתערבותן של בריטניה וצרפת, והיא נחשבת ליריית הפתיחה של מלחמת קרים.
בשנת 1877 בתוך המצודה של העיר נבנה כלא שמור במיוחד.
הוא היה בניצול עד לשנת 1997. בתקופה זו בכלא זה נכלאו פוליטיקאים ואנשי רוח רבים.
רפיק הליט קראיי תיאר ביצירותיו את חיי הכלא.
סינוס (מסומן ב-) היא פונקציה טריגונומטרית בסיסית, המתאימה לכל זווית מספר ממשי בין (1-) ל-1. הרחבות שונות של הפונקציה משמשות במגוון תחומים, כגון הגדרות שונות באנליזה (ובפרט באנליזה מרוכבת).
הפונקציה שימושית מאוד בפיזיקה, בהנדסת חשמל ובתחומי מדע והנדסה אחרים.
גרף הפונקציה משמש בפיזיקה לתיאור גל.
בהגדרתה הבסיסית ביותר, הערך של פונקציית הסינוס בזווית נתונה היא היחס בין הניצב שמול הזווית לבין היתר במשולש ישר-זווית.
הגדרה זאת מתייחסת רק לזווית בתחום שבין 0 לבין 90 מעלות (או רדיאנים), כלומר לזווית ישרה.
משולשים עם זוויות זהות הם משולשים דומים, ויחס הצלעות בהם תמיד זהה.
לכן הסינוס של כל זווית מוגדר היטב.
במעגל היחידה ניתן להסתכל על רדיוס הנמתח מהמרכז לנקודה (x,y) כיתר של משולש ישר-זווית שניצביו ניצבים לצירים.
מכיוון שאורך היתר הוא 1 נקבל שסינוס הזווית שבין ציר ה-x לרדיוס הוא בדיוק אורך ניצב המשולש המקביל לציר ה-y, כלומר שיעור ה-y של הנקודה (x,y).
עובדה זו מאפשרת להגדיר את פונקציית הסינוס, לכל מספר ממשי: הסינוס של מספר כלשהו הוא שיעור ה-y של הנקודה על מעגל היחידה, שהזווית בין הרדיוס הנמתח אליה לבין ציר ה-x הוא (ברדיאנים).
כאשר הזווית נתונה ברדיאנים, ניתן להגדיר את פונקציית הסינוס באמצעות טור טיילור:
ניתן גם להסיק את הטור מתוך ההגדרה הקודמת של סינוס, על ידי גזירה חוזרת של הפונקציה.
מהטור נובע קירוב סינוס לזוויות קטנות: , וזאת מכיוון שכאשר x קטן, החזקה השלישית שלו וכל החזקות הגבוהות יותר הן זניחות.
הגדרה זאת מאפשרת להגדיר את פונקציית הסינוס גם למספרים מרוכבים.
באמצעות נוסחת אוילר אפשר לקבל הגדרות נוספות לסינוס:
מלבד דרכים חשובות אלו, ישנן דרכים נוספות להגדיר את פונקציית הסינוס.
ניתן להגדיר את פונקציית הסינוס גם באמצעות שבר משולב:
שבר זה מתקבל מטור טיילור שלעיל.
דרך נוספת היא בעזרת מכפלה אינסופית:
מכפלה זו היא המפתח לפתרונו של אוילר לבעיית בזל.
פונקציית הסינוס היא אי-זוגית, דהיינו: .
פונקציית הסינוס הממשית היא מחזורית, בעלת מחזור של .
זאת משום שבייצוג של מעגל היחידה, סיבוב של מחזיר את הנקודה P לנקודת המוצא.
פונקציית הסינוס רציפה, גזירה ואינטגרבילית לכל .
לפונקציה יש אינסוף נקודות קיצון מהצורה: (מקסימום) ו- (מינימום), כאשר מספר שלם.
הערך בנקודות המקסימום הוא 1, ובנקודות המינימום ().
לפונקציה יש אינסוף שורשים מהצורה: , כאשר מספר שלם.
אלו כל השורשים של הפונקציה במישור המרוכב.
התמונה של פונקציית הסינוס הממשית היא: .
נובע מכך כי פונקציית הסינוס הממשית חסומה בכל תחום ההגדרה שלה, .
הנגזרת של פונקציית הסינוס היא פונקציית הקוסינוס:
הוכחה בעזרת הגבול של sin(x)/x
לפי הגדרתה, הנגזרת בנקודה שווה לגבול:
נשתמש בגבול הטריוויאלי: , בגבול המפורסם: וברציפות הפונקציות כדי לקבל:
בעזרת כלל השרשרת ניתן לקבל שהנגזרת של קוסינוס היא מינוס סינוס, ועל כן הנגזרת הרביעית של סינוס שווה לפונקציית הסינוס עצמה.
כך מוצגת דרך נוספת להגדיר את פונקציית הסינוס בעזרת משוואה דיפרנציאלית:
פונקציית הסינוס היא פתרון המשוואה כאשר ו-.
הפונקציה הקדומה של הסינוס היא מינוס קוסינוס:
אפשר גם לגזור את הסינוס באמצעות הנגזרת של הפונקציה ההפוכה ארכסינוס, שהיא שווה ל על ידי שימוש בכלל לנגזרת פונקציה הפוכה.
אמנם את הנגזרת של הארכסינוס מקובל להוכיח בדרך כלל באמצעות הנגזרת של סינוס, ואם רוצים לגזור את הארכסינוס בנפרד צריך להשתמש באינטגרל ובמשפט היסודי של החשבון הדיפרנציאלי והאינטגרלי.
את פונקציות הסינוס והקוסינוס ניתן להגדיר כפתרונות של המשוואות הדיפרנציאליות עם תנאי ההתחלה .
הגדרה שכזו מובילה להצגת הפונקציות באמצעות טורי מקלורין:
מכיוון שפעולת הגזירה היא אופרטור ליניארי, גזירה של הטור המציג את פונקציית הסינוס תוביל לטור זהה לזה המגדיר את פונקציית הקוסינוס.
הגדרת הפונקציות והוכחת הנגזרת בצורה כזו, פותרות את המעגליות של השימוש בכלל לופיטל כדי להוכיח את הגבול של sin(x)/x, אך דורשות הוכחה דומה כדי להראות כי הפונקציות האלו יכולות לשמש בחישובי טריגונומטריה.
להלן טבלת ערכים שהפונקציה מקבלת עבור זוויות נפוצות:
בעזרת פונקציית הסינוס אפשר לבטא את חמש הפונקציות הבסיסיות האחרות (השורשים יכולים להיות חיוביים ושליליים): , , , ,
זווית כפולה: , ובאופן כללי
הפונקציה ההפוכה לפונקציית הסינוס נקראת ארקסינוס ומסומנת או .
, וכיוון שפונקציית הסינוס אינה חד-חד-ערכית, ניתן להחליט איזה טווח ערכים היא תקבל.
משפט הסינוסים הוא משפט הקובע את הקשר בין צלעות המשולש וזוויותיו, תוך שימוש בפונקציית הסינוס:
כאשר הזוויות נמצאות מול הצלעות a, b, c בהתאמה, ו-R הוא רדיוס המעגל החוסם את המשולש.
סינופטיקה היא התחום בתורת חיזוי מזג האוויר.
מקור המילה בצמד המילים synchronus - בו-זמני ו-optic - חזותי ופירושה ראייה בו-זמנית.
ראייה זו מוקנית על ידי מפה סינופטית המציגה את מצב האטמוספירה בזמן נתון על פני שטח נרחב.
תצפית קרקע, מכילה נתונים מטאורולוגיים (כגון טמפרטורה, לחות, לחץ אוויר, ראות, עננות) על הקרקע ובסמוך לה.
כיום במרבית השירותים המטאורולוגיים בעולם קיימות תחנות אוטומטיות המשדרות באופן רצוף נתונים מטאורולוגיים אלה אל מחשב המטאורולוג בתחנה.
המטאורולוג מדווח נתונים אלה למרכז החיזוי הארצי, והמרכז הארצי מדווח למרכז האזורי ומשם הם מועברים למודלים לחיזוי.
תצפית רום, נערכת בדרך כלל פעמיים ביממה, באמצעות הפרחת בלון מטאורולוגי אליו מחוברת רדיוסונדה.
הרדיוסונדה היא משדר שעולה למרומי האטמוספירה ומשדר נתונים על מצב האטמוספירה ברום (כמו טמפרטורה, לחות ולחץ אוויר).
נתונים אלו מעובדים באמצעות מחשבי על ומהם משרטטים בצורה גרפית את הנתונים.
מאיסוף של נתוני רום במקומות שונים ניתן לשרטט את המפה סינופטית המציגה את המצב העכשווי של האטמוספירה ולהריץ על בסיס נתונים אלו ועל בסיס נתונים קודמים מודלים של חיזוי, כדי ליצור מפות סינופטיות חזויות.
יחידה מקובלת למדידת לחץ אוויר נקראת מיליבר, או בקיצור מ"ב.
לחץ האוויר הממוצע בגובה פני הים הוא כ-1013 מ"ב.
ככל שעולים בגובה המדידה לחץ האוויר יורד, ובגובה של כ-5.5 ק"מ מעל פני הים (לשם המחשה, פי 2.5 מגובה פסגת החרמון) הלחץ יהיה 500 מ"ב.
שני הפרמטרים המרכזיים לחיזוי מזג אוויר הם מצב האטמוספירה בגובה פני הים ובמפלס הלחץ 500 מ"ב.
"מערך הכוחות" האטמוספירי מורכב מארבע מערכות לחץ:
שקע ברומטרי- אזור שבו לחץ האוויר יהיה נמוך מסביבתו.
זוהי מערכת שגורמת להתכנסות אוויר למרכזו ועקב כך לעלייתו ולכן מעודדת היווצרות עננים ומשקעים.
אפיק ברומטרי- שלוחה של שקע
רמה ברומטרית- אזור בו לחץ האוויר יהיה גבוה מסביבתו.
זוהי מערכת שגורמת להתבדרות (התפזרות) אוויר תוך כדי שקיעתו ולכן מעודדת היווצרות מזג אוויר בהיר.
רכס ברומטרי- שלוחה של רמה
בחצי הכדור הצפוני, זרימת האוויר סביב רמה ורכס היא עם כיוון מחוגי השעון ואילו זרימת האוויר סביב שקע ואפיק היא נגד כיוון השעון.
בחצי הכדור הדרומי הכיוונים הם הפוכים.
מערכות אלו מתבטאות גם במפות הקרקע (גובה פני הים) וגם במפות הרום (500 מ"ב).
התמונה המצורפת מתארת מפה סינופטית שהוגדלה על ידי תוכנת מחשב.
מפה זו מציגה את המצב הסינופטי בגובה פני הים וברום:
קווי הגבול בין המדינות השונות מסומנים בשחור.
קווים לבנים מתארים איזוברים (קווים שווי לחץ) בגובה פני הים.
השטחים הצבעוניים תחומים על ידי קווים שווי גובה הנקראים איזוהיפסות.
קווים אלו מחברים בין נקודות שבהן הלחץ (בסביבות 500 מ"ב, לפי מקרא הצבעים) מתקבל באותו גובה מעל פני הים.
את ערכי הגבהים של אזורים במפה הסינופטית נהוג לפעמים לציין בדקה-מטרים (ד"מ), לכן צריך להכפיל ב-10 כדי לקבל את הגובה במטרים ("דקה" פירושו 10).
בתמונה ניתן לראות כי ישראל מושפעת משקע ברומטרי באזור קפריסין אשר מעודד היווצרות משקעים.
האזורים הקעורים במפה נקראים אפיקי רום ואלה מעודדים היווצרות משקעים .
סינון תכנים באינטרנט הוא פעילות להגבלת הנגישות למידע באינטרנט.
הסינון יכול להתבצע ביוזמת המשתמש על מנת להימנע מתכנים שאינו רוצה בהם, ואף להיכפות עליו על ידי השלטון או ספק האינטרנט.
סינון כפוי הוא סוג של צנזורה מנטרת שאינו מונע את הפרסום כמו צנזורה מונעת, אלא מונע רק את הגישה וההפצה שלו לאחר פרסומו.
עקב כך, אתר שנחסם עשוי לחזור ליהפך נגיש לגלישה בשנית.
הסיבות המרכזיות המובילות לחסימת אתרים כפוייה הן פוליטיות, מוסריות־חברתיות, וביטחוניות.
מדינות במזרח הרחוק ובארצות האסלאם נוטות לסנן אתרים הקשורים למתנגדים פוליטיים ותכנים הקשורים לארצות הברית ולישראל.
מדינות אירופה וארצות הברית נוטות לסנן אתרים הקשורים לניצול ילדים ונעשים ניסיונות לצנזר גם אתרים הפוגעים בזכויות יוצרים.
ממשלות מסוגלות לחסום גישה לאתרים הן בגישה דרך כתובת IP והן בגישה דרך כתובת URL.